1992 में दंगों और बाबरी मस्जिद के विध्वंस के दौरान भी यही नारा लगाया गया था। बीबीसी के पूर्व ब्यूरो चीफ मार्क टुली, जो 6 दिसंबर को मस्जिद स्थल पर मौजूद थे, याद करते हैं की हिंदू भीड़, मस्जिद की ओर भागते हुए "जय श्री राम!" के नारे लगा रही थी । जून 1998 में राजकोट के एक ईसाई स्कूल के छात्रों से न्यू टेस्टामेंट की 300 प्रतियां ली गईं और जय श्री राम के नारे के बीच जला दी गईं। जनवरी 1999 में, यह नारा फिर से सुना गया जब उड़ीसा के मनोहरपुर में ऑस्ट्रेलियाई मिशनरी डॉक्टर ग्राहम स्टेन्स को उनके दो बच्चों के साथ जिंदा जला दिया गया था।